open-index/open-wikipedia-markdown huggingface dataset:
Biskupija Brandenburg

**Biskupija Brandenburg** je bila rimokatolička biskupija osnovana u Njemačkoj od strane kralja Otona Velikog 948. Teritorija joj se nalazila između rijeke Elbe na zapadu, Odre na istoku, te Schwarze Elster na jugu i Uckermarka na sjeveru. Sjedište joj je bio Brandenburg an der Havel. Biskupiju, ispočetka sufragan Nadbiskupije Mainz su uništili slavenski Ljutiči 983. godine, pa su biskupi sve do 12. vijeka i njemačke kolonizacije Istoka bili titulrani. Od 1161. ili 1165. je predstavljala državu Svetog Rimskog Carstva; nikada nije uspjela steći značajnije teritorije ili uticaj, s obzirom da ju je brzo zasjenila Markgrofovija Brandenburg, koja je ispočetka imala sjedište u istom gradu. Posljednji biskup je bio Matthias von Jagow (u. 1544), koji je za vrijeme Reformacije prešao na protestantizam i oženio se. Nakon još dva nominalna biskupa ju je brandenburški knez-elektor Joachim II ukinuo.

## Biskupi Brandenburga
* 949–968: Dietmar
* 968–980: Dodilo
* 980–1004: Volkmar
* 992–1018: Wigo
* 1022–1032: Luizo
* 1032-1048: Rudolf
* 1048–1051: Dankwart
* 1068–1080: Dietrich I
* 1080–1092: Volkmar II
* 1100–1122: Hartbert
* 1124–1137: Ludolf
* 1137–1138: Landbert
* 1138–1160: Wiggar
* 1160–1173: Wilman
* 1173–1179: Sigfried I
* 1179–1190: Baldran
* 1190–1192: Alexius
* 1192–1205: Norbert
* 1205–1216: Baldwin
* 1216–1220: Siegfried II
* 1221–1222: Ludolf von Schanebeck, pretendent, neustoličen
* 1221–1222: Wichmann von Arnstein, anti-pretendent, neustoličen
* 1222–1241: Gernot
* 1241–1251: Rutger von Ammendorf
* 1251–1261: Otto von Mehringen
* 1261–1278: Heinrich I von Osthenen (ili *Ostheeren*)
* 1278–1287: Gebhard
* 1287–1290: Heidenreich
* 1290–1291: Richard, odbio imenovanje
* 1291–1296: Dietrich, neustoličen
* 1296–1302: Vollrad von Krempa
* 1303–1316: Friedrich von Plötzkau
* 1316–1324: Johann I von Tuchen
* 1324–1327: Heinrich II, grof od Barbyja, neustoličen
* 1327–1347: Ludwig Schenk von Reindorf (ili *Neuendorf*)
* 1347–1365: Dietrich II Kothe
* 1366–1393: Dietrich III von der Schulenburg
* 1393–1406: Heinrich III von Bodendiek (ili *Bodendieck*)
* 1406–1414: Henning von Bredow
* 1414: Friedrich von Grafeneck, knez-biskup Augsburga
* 1415–1420: Johann von Waldow, biskup Lebusa
* 1420: Friedrich von Grafeneck, opet
* 1421–1459: Stephan Bodecker
* 1459–1472: Dietrich IV von Stechow
* 1472–1485: Arnold von Burgsdorff
* 1485–1507: Joachim I von Bredow
* 1507–1520: Hieronymus Schulz (ili *Scultetus*), kasnije biskup Havelberga
* 1520–1526: Dietrich V von Hardenberg, luteran
* 1526–1544: Matthias von Jagow, luteran
* 1544–1546: Sede vacante
* 1546–1560: Joachim II od Münsterberg-Oels
* 1560-1569/71: Johann Georg, elektor Brandenburga, regent (*Verweser*)
* 1569/71: Joachim Friedrich, elektor Brandenburga

## Izvori
*
St Albans School (Hertfordshire)

**St Albans School** je nezavisna (privatna) škola u gradu St Albans u grofoviji Hertfordshire na Istoku Engleske. Pohađaju je dječaci, a od šestog razreda naviše i djevojčice. Osnovana je godine 948. u okviru tadašnje Opatije St Albans od strane opata Wulsina, te se smatra najstarijom školom u Hertfordshireu, i jednom od najstarijih škola na svijetu. U srednjem vijeku je bila jedna od najvećih škola na Britanskim Otocima, a 1479. je u njoj osnovana St Albans Press, treća štamparija u Engleskoj. Nakon ukidanja samostana djeluje kao svjetovna škola. 

Među znamenitim učenicima koji su je pohađali se nalaze fizičar Stephen Hawking i tekstopisac Tim Rice.
Nallur Kandaswamy (hram)

**Nallur Kandaswamy Kovil** ili **Nallur Murugan Kovil** () je hinduski hram u distriktu Jaffna u Sjevernoj provinciji Šri Lanke. Smješten je u gradu Nallur. Glavno božanstvo Gospodar Muruga u obliku Svetog Vela. Statuu Nallur Devi ili boginje je hramu u 10. vijeku poklonila Čola kraljica Sembiyan Mahadevi.

## Galerija

## Vanjske veze

* Nallur Murukan Temple 
* Nallur Murukan Temple's web 
* Nalluran.Com 
* Site about Nallur as the capital city of Jaffna Kingdom 
* Nallur Chariot Festival
Jaffna

**Jaffna** (, ) ili Grad Jaffna je sjedište Sjeverne provincije na Šri Lanki. Predstavlja administrativno sjedište distrikta Jaffna smještenog na istoimenom poluotoku. Jaffna se nalazi oko deset kilometara od grada Kandarodai koji je služio kao znamenito trgovište još Starog vijeka. Jaffnino predgrađe Nallur je bilo poznato kao prijestolnica srednjovjekovnog Kraljevstva Jaffna. Prije izbijanja šrilanakanskog građanskog rata, bio je drugi po veličini grad Šri Lanke, iza Colomba. Od 1980-ih su ustanak, vojne okupacije, razaranja i protjerivanja dovela do depopulacije. Nakon što je građanski rat završio 2009. godine, izbjeglice i interno raseljene osobe su se u njega počele vraćati, te je započela i obnova.

Jaffna je kroz historiju bila predmetom oružanih sukoba. Za vrijeme portugalskog osvajanja poluotoka Jaffna 1619. je postala kolonijalna luka. Kasnije su je preuzeli nizozemski kolonisti, koji su je morali predati Britancima 1796. Nakon što je Šri Lanka stekla nezavisnost 1948, politički odnosi između manjinskih šrilanakanskih Tamila i većinskih Sinhaleza su se pogoršali, i pogrom poznat kao Crni jul je doveo do izbijanja građanskog rata 1983. Jaffnu su ustanički Oslobodilački tigrovi Tamilskog Eelama (LTTE) pod svojom vlašću držali 1986. te od 1989. do 1995. Grad je nakratko bio pod okupacijom indijskih mirovnih snaga (IPKF) 1987. Šrilankanska vojska je grad konačno zauzela 1995.

Većina stanovnika su šrilankanski Tamili, iako postoje značajne zajednice šrilankanskih Maura, indijskih Tamila i drugih etničkih grupa; većina Tamiula su hindusi uz značajnu kršćansku, muslimansku i manju budističku zajednicu. U gradu postoje brojne kulturne i obrazovne institucije, a među njima je i klinika. Važna institucija je i biblioteka koja je bila spaljena i obnovljena. U gradu se nalazi i tvrđava sagrađena od strane Nizozemaca.

## Vanjske veze

* Jaffna District - Jaffna Traveler Information
* Yarl Mann - Jaffna Culture, Tradition & Heritage
Interno raseljena lica

**Interno raseljena lica** ili **osobe** (, IDP) se u najširem smislu definišu kao osobe koje su bile primorane da napuste svoje domove, ali su ostale u granicama svoje države. Zbog nepostojanja precizne definicije oni se često nazivaju izbeglicama, iako ne ispunjavaju pravnu definiciju izbeglica. 2006. godine procenjeno je da ima oko 25 miliona interno raseljenih lica (IRL) u 50-ak zemalja.

Najpreciznija definicija *interno raseljenih lica* se koristi u izveštajima Visokog komesarijata Ujedinjenih nacija za izbeglice (UNHCR) i ona glasi *da su to lica ili zajednice koja su prisiljena da napuste svoje domove i mesta stanovanja kao posledica ratnih sukoba ili da bi izbegli efekte oružanog konflikta, opšteg nasilja, kršenja ljudskih prava, prirodnih katastrofa ili nesreća izazvanih ljudskim faktorom, a koja nisu prešla međunarodno priznate državne granice*.

Ovo je okvirna definicija interno raseljenih lica (IRL), jer nisu nabrojani svi razlozi za prinudno preseljenje, jer su oni različiti za svaku pojedninačnu državu. Međutim, zvanična statistika IRL računa samo lica koja su preseljena usled ratnih sukoba i kršenja ljudskih prava, čak se preporučuje da se u interno raseljena lica svrstavaju samo lica koja su raseljena usled rata- time bi se definicija interno raseljenih lica poklopila sa definicijom izbeglice dok bi -{diferencia specifica}- bila da su ostali u granicama matične države.

Države sa najvećim brojem IRL su Azerbejdžan (oko 1.000.000 lica raseljenih zbog oružanog sukoba u Nagorno-Karabahu), Kolumbija (2-3 miliona IRL usled građanskih nemira, gerilskih ratova političkih nemira), Demokratska Republika Kongo (1.500.000 IRL usled Drugog kongoanskog rata), Irak (preko 2.500.000 IRL)...
Kraljevina Nri

**Kraljevina Nri** je naziv za nekadašnju državu, odnosno sistem društvene organizacije Nri-Igboa, jedne od podgrupa naroda Igbo u današnjoj Nigeriji. Njeno osnivanje se tradicionalno pripisuje legendarnom kralju Eriju koji se oko 948. spustio 
s neba i osnovao plemena Igboa. Njegovu vlast su kasnije preuzeli namjesnici/zamjenici koji su nosili titulu eze Nri. Za njih je bilo karakteristično da iza sebe nisu imali vojsku niti oružanu silu, nego su djelovali više kao svećenici, odnosno kao posrednici u sporovima. Vrhunac uticaja je Nri Kraljevstvo imalo od 13. do 17. vijeka, kada se na njegovom području počeli uticati sukobi sa susjednim državama kao i transatlantska trgovina robljem. Nakon što su na području Nigerije vlast preuzeli Britanci, godine 1911. su posljednjim ezeima oduzeli sve svjetovne ovlasti, čime je Kraljevstvo formalno prestalo postojati. Posljednjih decenija među Igboima traju pokušaji da se Kraljevstvo Nri obnovi kao duhovna i kulturna institucija.

## Izvori

## Literatura
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*
Leon Foka Mlađi

**Lav** ili **Leon Fokas** (, cca. 915/920 - iza 971) bio je bizantski vojskovođa poznat po nizu pobjeda u ratovima s Arapima na istočnoj granici Carstva. Brat mu je bio znameniti vojskovođa i budući car Nikifor II Foka, za čije je vladavine služio kao glavni ministar. Međutim, pao je u nemilost, te je smijenjen a potom i zatvoren od strane cara Jovana I Cimiskija.

## Literatura
* 
*
Carcass

**Carcass** (engleski: *Carcass Island*, španjolski: *Isla del Rosario*) je jedan od otoka malog arhipelaga otoka West Point koji leži sjeverozapadno od obale Zapadnog Falklanda.

## Geografija
*Carcass* ima izduljeni oblik dug je 10&nbsp;km, a širok 2.5&nbsp;km, površine 18.9 km².
Sjeverozapadna obala Carcassa ima velike pješčane uvale sa okomitim kamenim stijenama, sjeveroistočna obala ima hridi sa strmim padinama. Najviši vrh na otoku je *Gora Byng* od 220 m. Po otoku ima nekoliko većih slatkovodnih jezerca, važnih staništa ptica, koja leže na zapadu otoka. Otok Carcass se koristi kao pašnjak za uzgoj ovaca od kraja 19. vijeka.

## Historija
Otok je dobio ime po britanskom jedrenjaku *Carcass* koji je posjetio otok 1766., i susjedni arhipelag Jason koji je dobio ime po pratećem brodu te male flotile - *Jason*.

Jedino naselje od desetak stanovnika leži u velikoj uvali - *Port Patterson* na jugozapadnoj obali, to je zapravo skup zgrada ovčarske farme osnovane krajem 19. vijeka, uz mali lukobran i lučicu. 
Port Patterson je na Falklandima poznat po svojim zelenim okućnicama, na kojima je uspješno presađeno nešto drveća i ukrasnog grmolikog bilja.

Obale otoka stanište su brojnih kolonija pingvina, morskih lavova, delfina i ptica zbog tog je Carcass u novije vrijeme postao turistička destinacija, tako da danas u naselju radi pansion sa malom trgovinom za turiste.

Za Carcass vozi trajekt iz lučice New Haven na Istočnom Falklandu jedamput na mjesec, koji na svojoj kružnoj plovidbi oko Zapadnog Falklanda iskrca putnike i po otocima; New, West Point, Saunders, Keppel, Golding, Pebble i Weddell.
## Izvori

## Vanjske veze
* Carcass Island (na portalu Arnie Travels)  
* Carcass Island (na portalu Falkland Islands Tourist Board Stanley) 
* Detaljna karta Falklanda
Car Jingzong od Liaoa

**Car Jingzong od Liaoa** () (1. septembar 948–13. oktobar 982), rođen kao **Yelü Xian** (), bio je kitanski car iz dinastije Liao koji je vladao od 13. marta 969. do 13. oktobra 982.

Na prijestolje je došao nakon što je njegov prethodnik Muzong 969. ubijen u lovu. Nakon toga su vodeći kitanski glavari, kao i Han (kineski) službenici složili da bi upravo on trebao postati novi car.

Car Jingzong je tokom svoje vladavine nastojao prilagoditi kitansku državu prilikama i običajima kineskog stanovništva u nedavno osvojenih Šesnaest prefektura. Upravu je napunio kineskim kadrovima i uveo položaj ministra za južna pitanja, kao titulu vojvde od Qina. Time je upravljanje države postalo efikasnijim. Nastojao se i obračunati s korupcijom, a odrekao se lova nakon što je javno kritiziran da tamo provodi previše vremena nauštrb državnih poslova. 

Vladavinu mu je, međutim, obilježio sukob sa carskom Kinom, odnosno dinastijom Song koja je upravo tada dovršila pripajanje odmetnutih južnih provincija te se mogla orijentirati na sjever protiv Kitana. Jingzong nije uspio spasiti državu Sjeverni Han, koja je bila uživala kitansku zaštitu, ali je kinesku vojsku porazio prilikom pokušaja da osvoji Peking.

Umro je prilikom povratka s lova.
Eri (kralj)

**Eri** () je prema predaji praosnivač i vođa Nri-Igboja, plemena/države naroda Igbo u današnjoj Nigeriji i svojevrsni kum civilizacije Igboa. Prema legendi se spustio sa neba odakle ga je poslao Bog (). Eri se naselio u središtu doline Anambra gdje je uzeo dvije žene. Prva supruga Nneamakụ, mu je rodila petoro djece. Prvo je bilo Agulu, osnivač Agulerija, drugi je bio Nri Ifikuanim, osnivač Umunrija/Kraljevine Nri, a potom Nri Onugu, osnivač Igbariama te Ogbodulu, osnivač Amanukea. Peto je bila kćer po imenu Iguedo, who za koju se navodi da je rodila osnivače Ntejea, i Awkuzua, Ogbunikea, Umuleria, Nandoa i Ogbolija u Onitshi. Nri Ifikuanim je emigrirao iz Agulerija, koji je dan-danas svetište naroda Igbo, u potrazi za novim naseljem. Njegova druga supruga Oboli je rodila Ọnọju, sina-jedinca koji je osnovao Kraljevstvo Igala u Državi Kogi.

Eri je također osnivač klanova Umueri i Umunri čiji su članovi dominirali zemljom Igboa i susjednim oblastima Bini i Igala/Idoma. On i njegova djeca se smatraju graditeljima Igbo Ukwua, začetnicima četiri trgovačka dana, sistema titula Ozo/nze, kao i Igu alu i drugih običaja među Igboima i njihovim susjedima.

## Izvori
Igbo jezik

**Igbo jezik** (ISO 639-3: ibo; ibo), najvažiji jezik skupine Igboid, šire skupine Benue-kongoanskigh jezika kojim govori oko 18.000.000 ljudi (1999 WA), pripadnika etničke skupine Ibo ili Igbo, raširenih na velikom području Nigerije u državama Abia, Anambra, Enugu, Imo, Akwa Ibom, Delta i Rivers. Glavni je trgovački jezik u državama Abia, Anambra, Ebonyi, Enugu i Imo. Na jeziku ibo vode se i radio programi i TV-emisije.

## Dijalekti
Dijalekti su mu owerri (isuama) i umuahia, na kojima se temelji standardni literalni oblik, a uz njih su i onitsha, orlu, ngwa, afikpo, nsa, oguta, aniocha, eche, egbema, oka (awka), bonny-opobo, mbaise, nsuka, ohuhu i unwana.

## Izvori

## Vanjske veze

* 
* Ethnologue report on Igbo
* A History of the Igbo Language
* Insight into Igbo Language and Culture - Igboguide.org
* Journal of West African Languages: Igboid 
* USA Foreign Service Institute Igbo basic course
* Igbo english vocabulary
Gang Gam-chan

**Gang Gam-chan** (948–1031) bio je srednjovjekovni korejski velikodostojnik i vojskovođa koji je služio ranoj dinastiji Goryeo. Iako je bio poznati učenjak, najpoznatiji je po pobjedama nad Kitanima u Trećem kitansko-korejskom ratu, zahvaljujući kojima je država Goryeo uspjela očuvati nezavisnost.

## Eksternio linkovi
* Empas article, in Korean
Jingnan

**Jingnan** (荆南) (također poznat i kao **Nanping** (南平)) bila je kineska država, odnosno jedno od Deset kraljevstava, koja je postojala u centralnom dijelu južne Kine od 924. do 963. Sjedište države je bio Jiangling na rijeci Yangtze, nedaleko od današnjeg Wuhana.

Osnivač države je bio Gao Jixing, koji je 907. godine, nakon rušenja dinastije Tang imenovan za guvernera Jianglinga od strane nove dinastije Kasniji Liang. Kada su dinastiju Kasniji Liang 924. srušili Shatuo vojskovođe i formirali novu dinastiju Kasniji Tang, Gao Jixing se odmetnuo i proglasio kraljem. Njegova država je, međutim, bila najslabija od Deset kraljevstava, te se u, nastojanju da preživi, više oslanjala na diplomaciju i svoj status trgovačkog središta nego na vojnu silu. Usprkos svih tih napora, godine 963. ju je anektirala sjeverna dinastija Song tokom kampanje u kojoj je ponovno ujedinila Kinu.

## Vladari

## Literatura
* 

## Vanjske veze
* Rulers
949.

__NOTOC__
Godina **949.** (**[[rimske brojke|CMXLIX]]**) bila je redovna godina koja počinje u ponedjeljak u julijanskom kalendaru.

## Događaji
* 1. 2. &ndash; Orbite svih planeta Sunčevog sistema, prema proračunima belgijskog astronoma Jean Meeusa (r. 1928), su u istom kvadrantu od 90° . Sljedeći put bi se taj raspored trebao dogoditi 6. 5. 2492.
* Bizantsko-arapski ratovi: Arapski vođa Sayf al-Daula organizira veliki pohod na bizantsku temu Lykandos, ali je poražen. Bizantinci poduzimaju kontraudar, zauzimaju Germanikeju, nanose poraz arapskoj vojsci iz Tarza i prodiru sve do Antiohije. Bizantski vojskovođa Teofilos Kurkuas osvaja Teodosiopolis u Armeniji.
* Bizantsko-arapski ratovi: Bizant lansira još jedan veliki pohod protiv Kretskog Emirata. Bizantske snage pod Konstantinom Gongilesom, previše uljuljkane u vlastitu snagu, su iznenada napadnute i poražene od Arapa.

## Rođenja

## Smrti

* Car Yōzei, car Japana
* Yunmen Wenyan, kineski zen budistički redovnik

## Reference
Yunmen Wenyan

**Yúnmén Wényǎn**, poznat kao **Umon** (862 ili 864-949 CE), (雲門文偃; ; također navođen i kao "Unmon", "Ummon Daishi", "Ummon Zenji"), bio je jedan od vodećih  kineskih zen učitelja u doba dinastije Tang. Osnovao je jednu od pet Chan (kineski Zen) škola - "Yunmensku školu" - nakon što je naslijedio svog učitelja po imenu Xuefeng Yicun (ili Hsueh-feng I-ts'un; http://www.quangduc.com/tudien/AnhViet/Hr.htm ; još jedan znameniti Yicunov učenik je Fa-yen Wen-i (885-958)) (822-908), kome je služio kao glavni redovnik. Prilikom osnivanja škole je podučavao u samostanu *Yunmen* Shaozhoua, po kome je dobio ime. Yunmenska škola je imala značajan uticaj na početku dinastije Song, pogotovo među višim klasama, a što je kulminiralo sa *[[Zapis plave stijene|Zapisom plave stijene]]*. Školu je kasnije absorbirala Rinzai škola.

## Umon u zen pričama

## Izvori

## Vanjske veze
* Zen Buddhism: An Introduction to Zen with Stories and Parables
* Ummon
* Transcription online of Pen-chi of Ts'ao-shan's *Questions and Answers*, as translated in *Sources of Chinese Tradition* (de Bary, Chan and Watson, ed. and trans.)
Konstantin Gongil

**Konstantin Gongil** (; Konstantinos Gongyles}; ) bio je bizantski dvorski eunuh i velikodostojnik poznat po katastrofalnom pohodu protiv Kretskog Emirata 949.

O njegovom ranom životu ima malo podataka. Zna se jedino da je poticao iz Paflagonije, te da su on i brat Aleksandar bili rođaci eunuha Konstantina Paflagonca, koji je uživao visoki položaj pod vladavinom cara Lava VI Mudrog. Braća su, pak, postali osobni savjetnici carice Zoe Karbonopsine. Bili su dovoljno uticajni da spriječe osljepljenje budućeg cara Romana I Lakapina kao kaznu za katastrofalni poraz Aheloja 917. ali su kasnije podržavali pobunu Lava Foke Starijeg. Zbog toga su smijenjeni, da bi nakon Romanove smrti 944. Konstantin postao komandant mornarice. Kroničari upravo njegovom neiskustvu pripisuju poraz flote koju je iznenada napala i razbila slabija arapska flota. Što se sa Konstantinom dogodilo, nije poznato. Neki izvori kasnije govore da su braća 960-ih bila živa i trošila svoje bogatstvo u filantropske svrhe.

## Reference

## Izvori

* 
* 
* 
*
Teofilos Kurkuas

**Teofil Kurkuas** (, Theophilos Kourkouas; fl. cca. 920–970) bio je istaknuti bizantski vojskovođa iz 19. vijeka, poznat i kao djed budućeg bizantskog cara Jovana I Cimiskija.

Teofil je bio vođa porodice Kourkouas, klana armenskog porijekla koji se početkom 10. vijeka nametnuo među anadolijskim vojnim plemstvom. Stariji brat mu je bio Jovan Kurkuas, koji je postao domestik škola za Istok (vrhovni komandant bizantskih snaga na Istoku) od strane cara Romana I Lakapina godine 923. i na tom mjestu služio 22 godine. Godine 923. Teofil je svom bratu pomogao ugušiti ustanak *[[strategos]]a* Haldije, Bardasa Boilasa, te poslije postao guverner te strateški važne provincije.

Od 927. nadalje Jovan Kurkuas je stalno vodio pohode protiv arapskih i muslimanskih emirata na istoku. Teofil mu je pri tome pomagao, s dosta uspjeha, posebno u Armeniji. Braća su godine 930. opsjela grad Theodosiopolis (današnji Erzurum), sjedište Emirata Kalikala, te ga zauzeli u proljeće 931. Nakon toga se malo spominje, ali ga slavi kronika *[[Theophanes Continuatus]]* zbog velike hrabrosti, i navodi da se po podvizima u Mezopotamiji mogao mjeriti s Justinijanovim generalom Solomonom.

Teofil je imao sina čije ime nije poznato, a koji se oženio za sestru cara Nikifora II Foke; njihov sin bio je Jovan Cimiskije koji je 969. ubio i svrgnuo svog ujaka.

## Izvori

## Literatura
* 
* 
* 
*
950.

__NOTOC__
Godina **950.** (**[[rimske brojke|CML]]**) bila je redovna godina koja počinje u utorak u julijanskom kalendaru.

## Događaji
* Knez Boleslav I od Češke sklapa mirovni sporazum sa njemačkim kraljem Otonom I.
* Bizantsko-arapski ratovi: Sirijski emir Sayf al-Daula sa 30.000 ljudi napada bizantsku Anadoliju i tuče vojskovođu Bardasa Foku, ali pri povratku pada u zasjedu koju je priredio Leon Foka te trpi poraz i velike gubitke.
* U Carigradu izrađen Jošuin svitak, koji se danas čuva u Biblioteca Apostolica Vaticana u Rimu (približni datum).
* Na Pacifiku se počinje stvarati Tu'i Tonga Carstvo. (približni datum)
* U sjevernoj Kini srušena dinastija Kasniji Han (ili 951).

## Rođenja

* 12. 6. &ndash; Car Reizei od Japana (u. 1011)
* Erik Crveni, vikinški vođa (u. 1003)

## Smrti

* Hywel Dda ("Dobri") od Walesa
* Al-Farabi, islamski filozof (r. 870)

## Reference
Jošuin svitak

**Jošuin svitak** je naziv za bizantski iluminirani rukopis iz 10. vijeka koji sadrži prijevod starozavjetne Knjige o Jošui. Napravljen je od nekoliko komada štavljene ovčje kože (vellum) te je 31&nbsp;cm visok i 10 m dug. Vjeruje se da nije potpuno sačuvan, s obzirom da počinje s II a završava s X poglavljem. Danas se čuva u Vatikanskoj biblioteci.

## Vanjske veze
* "Josua-Rolle, Codex Vaticanus Pal. Graec. 431 : Facsimile"
* http://www.library.arizona.edu/exhibits/illuman/9-10_08.html 
** Image of a facsimile copy of the Joshua Roll 
* " Professor re-examines mysterious document"
Carstvo Tuʻi Tonga

**Tu'i Tonga Carstvo** ili **Tongansko Carstvo** je izraz koji se koristi za državu koja je, po mišljenju dijela historičara, postojala na području današnje Oceanije od srednjeg vijeka do neposredno pred dolazak Evropljana u 19. vijeka. Prema tim špekulacijama je sjedište države bio današnji grad Mu'a na otoku Tongatapu u arhipelagu Tonga.

Počeci države se smještaju u 950. godinu, a na svom vrhuncu - u 12. vijeku - je pod svojom vlašću imala i današnji Niue i otočje Santa Cruz. Kraj joj se obično smješta u doba početka evropske kolonizacije, odnosno kada je tonganski kralj George Toupou I prihvatio kršćanstvo i uveo ustav.

## Vanjske veze
* Government site on the history of Tonga
Erik Crveni

**Erik Crveni**, (staro isl., *Eiríkr rauði Þorvaldsson*, norv. *Eirik Raude Torvaldsson*), (Norveška oko 950. - Grenland 1003.), norveški istraživač, otkrio je Grenland, otac Leif Ericssona. Osim Leifa imao je još troje djece: Torvalda, Torstena i Frejdis.

Erik Crveni je rođen u Norveškoj, vjerojatno u pokrajini Rogaland. Njegov otac Thorvald Åsvaldsson, bio je osuđen na progonstvo i emigrira na Island zajedno sa svjim sinom. Na Islandu Erik ženi Tjodhild i sa njom dobiva Leifa. Poslije očeve smrti i Erik biva osuđen na proganstvo, zbog pokušaja ubojstva. Preduzima trogodišnje putovanje 982. zapadno od Islanda i tijekom putovanja otkriva kopno koje naziva Grenland. Kasnije ponovno plovi na Grenland 985. i tamo osniva koloniju. Prema legendi Erik Crveni nagovara stanovnike Islanda da pođu sa njim lagavši im da je otkrio zelenu zemlju (norv. Grønland), kako bi ga slijedili. Kasnije su i druge grupe doseljavale s Islanda. Računa se da je Erik Crveni bio zaražen nekom bolešću jedne takve grupe koja je došla 1002. Umire godinu dana poslije.

Glavni izvori podataka o životu Erika Crvenog su *[[Saga]] o Eriku Crvenom* i *Saga o Grenlandu* ali podatci o njemu se mogu naći i u islandskoj knjizi *Landnámabók* u kojoj se opisuju događaji i imena stanovnika i mjesta na Islandu od VIII. do XI. stoljeća.
Jean Meeus

**Jean Meeus** (1928 -) je belgijski astronom specijaliziran za nebesku mehaniku, a po kome je nazvan asteroid 2213 Meeus.

Jean Meeus je studirao matematiku na Univerzitetu Leuven gdje je diplomirao 1953. Otada pa do odlaska u penziju 1993. je radio kao meteorolog na Briselskom aerodromu.

## Izvori i literatura

* An implementation of Astronomical Algorithms. Calculate MJD, Equation of Time and Solar Declination in Excel, CAD or your other programs.  
* [Bill McClain implementation of ''Astronomical Algorithms, second edition 1998'' in [Python (programski jezik)|python] and c++ ] 
* Naughter Software implementation of ''Astronomical Algorithms, second edition 1998'' in c++
* Navigation Spreadsheets implementation of ''Astronomical Algorithms, second edition 1998'' in Microsoft Excel for celestial navigation purposes.
Likand

**Likand** (; ) je bila bizantska tvrđava i oko nje stvoreno vojno-civilna provincija tema, koja je postojala u današnjoj jugoistočnoj Turskoj od 10. do 11. vijeka. Nastao je zahvaljujući armenskom plemiću po imenu Mleh (Melija u grčkim izvorima), koji se početkom 10. vijeku naselio u današnjoj oblasti Elbistan. Tamo stvorio polu-autonomno feudalno leno, komu su bizantski carevi, prepoznavši njegovu stratešku važnost, priznali status teme 916. Oko nje su se vodile borbe u bizantsko-arapskim ratovima, a Bizantincima je služila kao baza za pohode na Siriju. Godine 1071. je pala pod vlast Seldžuka nakon bizantskog poraza u bitci kod Mancikerta.

## Izvori

* 
* 
* 
*
Car Reizei

bio je 63. po redu car Japana, prema tradicionalnom popisu, koji je vladao od 967. do 969.

Bio je sin prethodnog Murakamija i njegove druge supruge carice Yasuko, kćeri uticajnog ministra Fujiwara no Morosukea. Osobno ime (*imina*) mu je bilo Norihira*-shinnō* (憲平親王). Vjeruje se da je krunskim princem proglašen zahvaljujući uticaju svog djeda.

Na prijestolje je došao nakon očeve smrti 967. Abdicirao je nakon dvije godine i prepustio prijestolje bratu En'yuu. Nakon toga je živio 44 godine.

## Reference

## Literatura
* Brown, Delmer M. and Ichirō Ishida, eds. (1979). ''Gukanshō: The Future and the Past.'' Berkeley: University of California Press. ; OCLC 251325323
* Kitagawa, Hiroshi and Bruce T. Tsuchida. (1975). *The Tale of the Heike*. Tokyo: University of Tokyo Press. OCLC 262297615
* Ponsonby-Fane, Richard Arthur Brabazon. (1959). ''The Imperial House of Japan.'' Kyoto: Ponsonby Memorial Society. OCLC 194887
* Titsingh, Isaac. (1834). *[[Nihon Odai Ichiran]]*; ou, ''Annales des empereurs du Japon.'' Paris: Royal Asiatic Society, Oriental Translation Fund of Great Britain and Ireland. OCLC 5850691
* Varley, H. Paul. (1980). ''Jinnō Shōtōki: A Chronicle of Gods and Sovereigns.'' New York: Columbia University Press. ; OCLC 59145842
950-e

**950-e** su decenija koja je počela 1. januara 950. i završila 31. decembra 959.

## Događaji i trendovi
* 951 - U sjevernoj Kini na vlast dolazi dinastija Kasniji Zhou, posljednja od Pet dinastija i Deset kraljevstava.
* 10.8. 955 - Bitka kod Lechfelda u kojoj njemački kralj Oton I Veliki trajno zaustavlja dalji prodor Mađara na zapad.

## Izvori
Dave Brubeck

**Dejv Brubek** (; 6. decembar 1920. – 5. decembar 2012), američki džez pijanista. Tokom pedesetih i šezdesetih je vodio jedan od najvećih džez ansambala sa čuvenim saksofonistom Pol Dezmondom, poznat po naročitom umetničkom dostignuću i fuzijom džeza sa klasičnom muzikom. Kompozicije "Take Five" i "Blue Rondo a la Turc" sa albuma "Time Out" (1959) spadaju u klasike džeza.
Time Out (album)

***Time Out*** je jazz album koji je 1959. snimio The Dave Brubeck Quartet za diskografsku kuću Columbia Records. Album po svom sadržaju predstavlja fuziju cool i West Coast jazza. Stekao je veliku popularnost i došao na 2. mjesto Billboardove top-liste pop albuma, a kasnije dobio i platinasti status od RIAA.

## Popis kompozicija

Sve je napisao Dave Brubeck, osim "Take Five" čiji je autor Paul Desmond.

### Strana A

### Strana B

## Osoblje
### The Dave Brubeck Quartet
* Dave Brubeck – klavir
* Paul Desmond – alt saksofon
* Eugene Wright – bas
* Joe Morello – bubnjevi

### Produkcija
* Teo Macero – producent
* Fred Plaut – inženjer
* S. Neil Fujita – izrada omota

## Reference

## Vanjske veze
* The Dave Brubeck Quartet: ''Time Out'' &mdash; by A.B. Spellman and Murray Horwitz; part of NPR's Basic Jazz Record Library
* Exclusive video: Dave Brubeck discusses "Time Out" — A short video at Amazon.com of Dave Brubeck discussing the rhythms used on *Time Out*
Take Five

"**Take Five**" je jazz kompozicija koju je napisao Paul Desmond a izveo The Dave Brubeck Quartet na svom albumu ''Time Out'' iz 1959. Snimljena je u Columbijinom studiju 30th Street u New Yorku 25. juna, 1. jula i 18. augusta 1959, Predstavlja jednu od najpoznatijih kompozicija benda, kao i jednu od najpopularnijih i najprepoznatljivijih jazz kompozicija svih vremena.

## Reference
Dave Brubeck Quartet

**The Dave Brubeck Quartet** je američki jazz kvartet, koga je 1951. osnovao Dave Brubeck i u kome su originalno nastupali Paul Desmond na saksofonu i Brubeck na klaviru. Dugo vremena su stalno nastupali u noćnom klubu Blackhawk u San Franciscu a potom počeli sticati popularnost na univerzitetima, izdavši seriju albuma s naslovima kao *Jazz at Oberlin*, *[[Jazz Goes to College]]* i *Jazz Goes to Junior College*.

Do 1958. se formirao Klasični kvartet koji su činili Brubeck, Desmond, Joe Morello na bubnjevima i Eugene Wright na basu. Godine 1959. Dave Brubeck Quartet je izdao *[[Time Out (album)|Time Out]]*, album koji je sadržavao dotada nepoznate muzičke oblike na kompozicijama kao "Take Five", "Blue Rondo à la Turk" i "Pick Up Sticks". Vrlo brzo je stekao popularnost i platinasti status. Snimljeno je još nekoliko albuma u istom stilu kao *[[Time Further Out]]* (1961), *Countdown: Time in Outer Space*, *Time Changes* i *Time In*. Albumi su bili poznati i po korištenju modernih slikara za autore omota kao što su S. Neil Fujita ua *Time Out*, Joan Miró za *Time Further Out*, Franz Kline za *Time in Outer Space*, i Sam Francis za *Time Changes*. Vrhuncem karijere im se obično smatra klasični live album *[[At Carnegie Hall]]* iz 1963.

"Klasični" Dave Brubeck Quartet se raspao 1967, a ponovno se okupio tek za 25. obljetnicu godine 1976. Brubeck je godine 1968. formirao novi kvartet s kojim još uvijek nastupa.

## Izvori
Ross Bagdasarian, Sr.

**Rostom Sipan "Ross" Bagdasarian** (27. januar 1919 &ndash; 16. januar 1972) bio je američki pijanist, pjevač, kantautor, glumac i muzički producent, poznat i po umjetničkom imenu **David Seville**.

Rodio se u porodici armenskog porijekla, a jedan od daljih rođaka mu je bio i znameniti pisac William Saroyan. 1950-ih je nastupao u manjim filmskim ulogama i pisao pjesme, od kojih je najpoznatija bila *[[Come On-a My House]]* u izvedbi Rosemary Clooney. Najveći uspjeh je imao sa *[[Alvin and the Chipmunks]]*, fiktivnom muzičkom grupom koju su činile animirane vjeverice. Umro je 1972. od srčanog udara, a nekoliko godina kasnije je njegov sin Ross Bagdasarian, Jr. nastavio "voditi" tu grupu.

## Vanjske veze
* 
* 
* 
* History area on TheChipmunks.com  with some photos and stories about Ross Bagdasarian
*  Allmusic Entry
* ''David Seville'' Review at Rockabilly
Alvin and the Chipmunks

**Alvin and the Chipmunks** je američka animirana muzička grupa koju je stvorio Ross Bagdasarian, Sr. za novelty pjesmu 1958. Grupa se sastoji od tri antropomorfirane vjeverica (): Al, sklon nevoljama, koji je postao zvijezda; Simon, visoki intelektualac sa naočalama ; i Theodore, debeljko. Trio je vodio njihov ljudski poočim i menadžer Alvin Seville. U stvarnosti je "Alvin Seville" bilo Bagdasarianovo umjetničko ime, a Chipmunks su imena dobili po direktorima originalne diskografske kuće. Likovi su predstavljali veliki uspjeh, te su Chipmunks dobili novi život u obliku animiranih filmova.

Sve glasove je davao Bagdasarian, koristeći playback kako bi manipulirao zvukom. Te je tehnike bio usavršio za prethodne novelty pjesme kao što su "Witch Doctor", a u slučaju Chipmunksa je postigao takav uspjeh, da je nagrađen s dva Grammyja za tehnička dostignuća. Bagdasarian, je poslije izdao niz albuma i singlica, pri čemu je "The Chipmunk Song" postala najprodavanija singlica u SAD. Nakon Bagdasarianove smrti 1972. godine, glasove likova su preuzeli njegov sin Ross Bagdasarian, Jr. i njegova supruga Janice Karman 1980-ih i 1990-ih.

Godine 2007. je snimljen igrano-animirani filčm Alvin and the Chipmunks, a 2009. nastavak Alvin and the Chipmunks: The Squeakquel, u kome su glasove u dijalozima imali Justin Long, Matthew Gray Gubler i Jesse McCartney, dok su Bagdasarian, Jr. i Karman nastavili pjevati . Godine 2011. je u kina došao i treći film *[[Alvin and the Chipmunks: Chipwrecked]]*.

## Filmovi

## Izvori

## Vanjske veze
* Chipmunks.com, Bagdasarian Productions' official site
* Alvin Seville Official Website 
* Cinema.ch Trailer 
* "The History of the Chipmunks", Animation.Archive.org
* ''Alvin and the Chipmunks''"at Don Markstein's Toonopedia.  from the original on April 4, 2012.
Body Language Live

***Body Language Live*** je DVD snimka promotivnog koncerta od Kylie Minogue koji se zove Money Can't Buy. Minogue je izvodila pjesme s njenog albuma iz 2004. godine, *[[Body Language (album Kylie Minogue)|Body Language]]*, te svoje najveće hitove. Na DVD-u su također videospotovi od pjesama „Slow”, „Red Blooded Woman” i „Chocolate”, kratki dokumentarni film, snimci iz raznih kutova, galerija s dvije zaslona slike, četiri pozadine za računar i web poveznica.

## Popis pjesama
# „Still Standing”
# „Red Blooded Woman”
# „On a Night Like This”
# „Je t'aime” / „Breathe”
# „After Dark”
# „Chocolate”
# „Can't Get You Out of My Head”
# „Slow”
# „Obsession”
# „In Your Eyes”
# „Secret (Take You Home)”
# „Spinning Around”
# „Love at First Sight”

## Vanjske veze
* Službena stranica
The Amazing Nina Simone

***The Amazing Nina Simone*** je album koji je 1959. snimila američka jazz pjevačica Nina Simone za tvrtku Colpix Records. Album je poznat po izuzetnoj raznolikosti materijala, te se u njemu našla i gospel pjesma *Children Go Where I Send You*.

## Popis pjesama
# "Blue Prelude" (Joe Bishop, Gordon Jenkins) - 3:15
# "Children Go Where I Send You" (Simone, tradicionalna) - 2:45
# "Tomorrow (We Will Meet Once More)" (Gale, Silverman) - 2:56
# "Stompin' at the Savoy" (Benny Goodman, Andy Razaf, Edgar Sampson, Chick Webb) - 2:05
# "It Might as Well Be Spring" (Oscar Hammerstein, Richard Rodgers) - 3:50
# "You've Been Gone Too Long" (Sellers) - 2:08
# "That's Him Over There" (Marilyn Keith, Lew Spence) - 2:28
# "Chilly Winds Don't Blow" (Hecky Krasnow, William Lovelock) - 2:40
# "Theme From *Middle of the Night*" (George Bassman) - 2:25
# "Can't Get Out of This Mood" (Frank Loesser, Jimmy McHugh) - 2:30
# "Willow Weep for Me" (Ann Ronell) - 3:10
# "Solitaire" (Renee Borek, King Guion, Carl Nutter) - 3:20

## Osoblje
* Nina Simone - vokali, piano
* Bob Mersey - arrangement
Tvrđava Jajce

**Jajačka tvrđava** je tvrđava u bosanskohercegovačkom gradu Jajcu. Tvrđava se nalazi u komleksu Staroga grada.

Tvrđava, za koju se često upotrebljavaju nazivi kastel i citadela, postojala je i prije prvog spomena imena Jajca u pisanim izvorima. O vremenu gradnje tvrđave stručnjaci imaju različita mišljenja. Svi se slažu da je svakako izgrađena prije Hrvojeve vladavine. Jedni njenu gradnju stavljaju u XIII. a drugi čak do druge polovine XIV. stoljeća.

U pisanim izvorima Jajce se prvi put spominje 1396. Godine. Njegov osnivač je Hrvoje Vukčić Hrvatinić koji se titulira “conte di Jajcze”. To je ujedno vrijeme naglog porasta važnosti i naglog procvata Jajca. Izgleda da je grad udajom Hrvojeve udovice Jelene za kralja Ostoju prešao u kraljevske ruke.

Pred kraj bosanske države, u istorijskim izvorima se prvi put pominje kraljevski dvor u Jajcu 1457. godine za vladavine kralja Stjepana Tomaša. Četiri godine kasnije tu je, u prisustvu papskog legata, krunisan posljednji bosanski kralj Stjepan Tomašević, koji je dvije godine stolovao u ovom gradu, a tu je i pogubljen, vjerovatno, na Carevu polju, u prisustvu sultana Mehmeda el Fatiha 1463. godine

Mađari zauzimaju Jajce 1464. godine i osnivaju Jajačku banovinu, a dali su gradu izgled zapadnih utvrda. Grad postaje istureno strateško uporište do kraja 1527. godine. Te godine, poslije Mohačke bitke, definitivno pada pod otomanski imperij i gubi značaj kao istureni položaj. Za vrijeme otomanskog imperija (1528.-1878.), grad dobiva konačan oblik. U tvrđavi se tornjevi pretvaraju u bastione i unutar starih srednjovjekovnih zidova podignuti su nasipi te se gradi barutana. Požar iz 1658. godine je teško poharao i tvrđavu i grad.

Na jugozapadu je ulaz s kraljevskim grbom. Po osnovnoj koncepciji, oblikovanje portala sa kraljevskim grbom je u duhu kasne gotike, kao i po heraldičkoj analizi, veoma je slično portalu sa Bobovca. U izradi reljefa nad portalom očituje se rustična gotika. Majstor se nije mnogo razumio u heraldiku. Grb je okrenut na suprotnu stranu.

Tvrđava pokriva površinu od 11.200 m2, a dužina zidova iznosi 1.300 metara.
Zidovi su visoki i dvorac je sagrađen na brežuljku koji je u obliku jajeta. Rijeke Pliva i Vrbas su ujedno i zaštita dvorca. Cijelo područje je geografski i povijesno zanimljivo.

Proglašena je za nacionalni spomenik BiH.

## Izvori
Krunske zemlje

**Krunske zemlje** (njem. *Kronländer*) naziv je za pojedine zemlje Habsburške Monarhije nakon 1849., te Austro-ugarske Monarhije nakon 1867. godine.

Od 1849. do Austro-ugarske nagodbe među Krunske zemlje pripadala su sva ona područja kojima su Habsburgovci kroz povijest zavladali bilo po nasljednom pravu, bilo putem personalne unije.

Krunske zemlje unutar Austrijskoga Carstva nisu imale državni karakter, premda se svaka od tih zemalja odlikovala posebnošću povijesnoga, političkoga, gospodarskoga i kulturnoga razvoja, kao nacionalnoga sastava. Stoga se ne može govoriti ni o običnoj administrativnoj podjeli. Svaka krunska zemlja imala je svoga zemaljskog poglavara koji je upravljao aparatom vlasti. U Trojednoj kraljevini Hrvatskoj, Slavoniji i Dalmaciji to je bio ban. Do revolucionarnih događaja 1848. postojali su i zemaljski sabori, koji su nakon revolucije ukinuti, a ponovno uspostavljeni tek 1861. Nije međutim bilo općeg i jednakog biračkog prava, nego je primijenjivana kombinacija povlastica i financijskog cenzusa.

Nakon Austro-ugarske nagodbe 1867. Monarhija je ustrojena na novim temeljima u dualističkom obliku, a zemlje Krune sv. Stjepana nisu se više računale među habsburške Krunske zemlje.

Tako su Krunske zemlje od 1867. do 1918. bile sve one koje su pripadale austrijskom dijelu carstva:

# Češka (Bohemija)
# Bukovina
# Koruška
# Kranjska
# Dalmacija (ugarski dio Monarhije, na temelju Hrvatsko-ugarske nagodbe, tražio je povratak Dalmacije u Trojednu kraljevinu Hrvatsku, Slavoniju i Dalmaciju)
# Galicija
# Austrijsko primorje (ovamo su uključene Goriška, Istra i Trst)
# Donja Austrija
# Moravska
# Salzburg
# Austrijska Šleska
# Štajerska
# Tirol
# Gornja Austrija
# Vorarlberg

## Povezano
* Habsburške nasljedne zemlje
* Zemlje Češke krune
* Zemlje Krune sv. Stjepana
* Austro-Ugarska

## Literatura
* Wilhelm Brauneder,* Österreichische Verfassungsgeschichte*. Manz, Wien 2001,
Humačka ploča

**Humska** ili **Humačka ploča** je ploča (10–11 .vek) ispisana ranim oblikom bosančice (sa primjesom od pet glagoljičkih slova) i staroslovenskim jezikom. Nađena je na Humcu pored Ljubuškog, Bosna i Hercegovina.

Humska ploča predstavlja najstariji ćirilski natpis na prostoru današnje Bosne i Hercegovine i pripada najstarijim južnoslovenskim natpisima. Spomenik je sačinjen od kamena-miljevine, ima dimenzije 68 x 59 x 15&nbsp;cm, a sama ploča teška je 142&nbsp;kg. Natpis ima tri reda postavljena spiralno u kvadratnu formu. Natpis još uvek nije potpuno rekonstruisan, jer je ploča stara i oštećena, a najveći problemi se javljaju oko ličnih imena Krsmir (ili Uskrsmir) i Bret, kao i naziva župe gde se vide tri slova *ruc* pa se pretpostavlja da je Vrulac.

Do 1958. bila je uzidana u pročelje franjevačkog samostana na Humcu koji je sagrađen 1867. godine. Danas se nalazi u franjevačkom muzeju u Humcu kod Ljubuškog

## Natpis na Humačkoj ploči

:У име оца и сина и светаго духа. А се црква арханђела Михајла а зида ју К'рсмир' син Бретов жупи *руц' и жена јего Павица.

**Prepis latiničnim slovima:**

Natpis nije moguće sa sigurnošću u potpunosti protumačiti zbog toga što su određena slova slabo ili nikako vidljiva uslijed raspada kamena. Postoje i različita tumačenja imena. Natpis na Humačkoj ploči govori o crkvi *arhanđela Mihajla* koju gradi određeni *K'rsmir*' (skračeno od *Uskrsmir* ili po drugom tumačenju *Krešimir*) sa ženom imena *Pavica* (Pravica ili Pribica). Ime *Bret* (možda i Sret) je skračeno od Brentislav ili Brečislav (odnosno Sretislav, Sretimir, Sreten, Sretko ako se ime protumači kao Sret). Najviše problema predstavlja ime tadašnje župe koje je Marko Vego protumačio 1956. godine kao Urun (Urumovača).

**Tumačenje po [[Marko Vego|Marku Vegi]]:**
:*U ime oca i sina i svetoga duha. Ovo je crkva arhanđela Mihajla, a zida je Uskrsmir sin Bretov, u župi Urun i ženi njegovoj Pavica.*

## Izvori

## Vanjske veze
Hvalov zbornik

**Hvalov zbornik** je vjerski zbornik krstjanina Hvala sačinjen za hercega Hrvoja Vukčića Hrvatinića.

Hvalov zbornik je reprezentativno djelo srednjovjekovne bosanske književnosti. Pisano je za bosanskog velmožu Hrvoja Vukčića Hrvatinića 1404. Priredio ga je krstjanin Hval u doba 'dida Radomira', poglavara Crkve bosanske.

Hvalov zbornik predstavlja najkompletniji rukopis srednjovjekovne bosanske književnosti. Ima najveći obim, najljepše iluminacije i najbolje je očuvan. Zbornik se sastoji od 359 bogato ukrašenih listova pergamenta. Pisan je u jednom stupcu. Malog je formata 11x17 cm. Obiluje mnoštvom inicijala, iluminacija, minijatura i zastavica. Zbornik sadrži biblijske tekstove, tj. čitav Novi zavjet (četiri evanđelja, Apokalipsa, Djela apostolska i Poslanice), dijelove Starog zavjeta (Psaltir, biblijske pjesme, Dekalog), te četiri nebiblijska apokrifna teksta. Zbornik je pisan starom bosanskom ćirilicom, bosančicom.

Hvalov zbornik danas se nalazi u Italiji u Bolonji. Otvoreno je pitanje na koji način i u koje je vrijeme Hvalov zbornik iz Bosne prenesen u Italiju. Po jednima prenijele su ga izbjeglice iz Bosne pred naletom Osmanlija, a po drugima to su učinili predstavnici inkvizicije. Početkom 18. vijeka Hvalov zbornik pripadao je italijanskom latinisti Đakomu Fačolatiju (Giacomo Facciolati 1682-1769). On ga je poklonio papi Benediktu XIV. Papa Bendekit XIV ga je predao Univerzitetskoj biblioteci u Bolonji gdje se i danas nalazi. 

Hvalov zbornik objavljen je u fototipskom izdanju sa transkriptom 1986. U proučavanju Hvalovog zbornika značajno mjesto pripada Herti Kuna.

## Zapis na Hvalovom zborniku

U ime o(t)ca i s(i)na i s(ve)toga d(u)ha. A sie se knjige napisaše ot ruki Hvala kr’stijanina na počtenie (u znak poštovanja) slavnomu g(ospo)d(i)nu Hr’voju, her’cegu spljet’skomu (splitskom) i knezu od Dolj’njih krai (Donjih krajeva) (i) inim’ mnogim’ zemljam’.

Tim’že (Zato) molju vi, bratie, kto budu pročitati sie pismo, ošte (ako) česo (što) ne umil’ budu s’vr’šiti v’ siem’ pisanii, prostite, a čtušte (čitajući) pominjajte (spominjite) toga komu se pisaše, a pisara toliko koliko je vam’ razumiti ot toga meštar’stva (majstorstva).

A pisaše se i dovr’šiše v’ ljeto rožd’stva (rođenja) H(ri)s(to)va 1404. ljeto, v’ dni episkup’stva i nastavnika i s’vršitelja cr’kvi bosan’skoj g(ospo)d(i)na djeda Radomera.
West Point (Falklandi)

**West Point** (engleski: *West Point Island*, španjolski: *Isla Remolinos*) je jedan od otoka istoimenog malog arhipelaga koji leži zapadno od obale Zapadnog Falklanda.

*West Point* se nekad zvao **Albatross Island**.
## Geografija
*West Point* ima oblik trokuta, dug je 6&nbsp;km u smjeru sjeverozapad - jugoistok, a širok 4&nbsp;km u smjeru zapad - istok, površine 12.5 km².
Otok leži svega par kilometara od krajnje zapadne točke Zapadnog Falklanda

*West Point* je jedan od niza otoka koji zajedno formiraju **[[Arhipelag]] West Point**. On se pored istoimenog otoka sastoji od slijedećih otoka; Gibraltar Rock (0.20&nbsp;km²), Low sa svoje dvije hridi (0,76&nbsp;km²), Dunbar (2.25&nbsp;km²) sa hridi Button (0.01&nbsp;km²), Carcass (18.9&nbsp;km²), Beecham (0.01&nbsp;km²), Carcass Reef (0.01&nbsp;km²) sa obližnim Needles Rocks (5 hridi) (oko 0.05&nbsp;km²), Northern Twin (0.08&nbsp;km²) i Southern Twin 0.15&nbsp;km²).

Zapadna obala otoka ima visoke klifove (do 350 m) koji se strmoglavo spuštaju do mora. Na južnoj trećini otoka nalaze se impresivne stijene ispod *Gore Cliff* i nešto dalje prema jugu *Gore Misery* (337 m) ispod koje je duboki uski kanal *Woolly Gut* koji razdvaja otok od Zapadnog Falklanda. Jedino naselje na otoku leži na sjeverozapadnom kraju velikog zaljeva na istočnoj obali, koji je dobro zaklonjen od stalnih zapadnih vjetrova. Otočka vegetacija se uglavnom sastoji od kratke oštre arktičke trave i pojedinih travnjaka na kojima je zasađena evropska trava pred više od stotinu godina. Otok se koristi kao pašnjak za uzgoj ovaca od kraja 19. vijeka.

## Historija
Kao i mnogi drugi otoci širom Falklandskih otoka, uvale West Pointa bile su mjesto na kojem su tadašnji ribari ubijali na hiljade tuljana i pingvina zbog masti i ulja, na prijelazu iz 19. u 20. vijek. To je doslovno dovelo do istrijebljenja tih životinja, pa je ta djelatnost zamrla.

Uz jedino naselje od par stanovnika ima i nešto drveća, koje je uspješno presađeno. Ono je nastalo oko ovčarske farme osnovane krajem 1879., to je svega par kuća uz mali mol.

Strme otočke litice stanište su brojnih kolonija albatrosa koji se tu gnijezde, a otočke uvale pingvina, oni privlače sve više turistista, tako da danas u naselju radi pansion za smještaj turista.

Za West Point vozi trajekt iz lučice New Haven na Istočnom Falklandu jedamput na mjesec, koji na svojoj kružnoj plovidbi oko Zapadnog Falklanda iskrca putnike i po otocima; New, Carcass, Saunders, Keppel, Golding, Pebble i Weddell.

## Izvori

## Vanjske veze
* Fotografije Falklanda sa West Pointom 
* West Point Island (na portalu Arnie Travels)  
* West Point Island cruise landing (na portalu Falkland Islands Tourist Board Stanley) 
* Detaljna karta Falklanda
New Haven (Falklandi)

**New Haven** (hrvatskosrpski: *Novi Raj*) je zaljev na Istočnom Falklandu u Falklandskom kanalu koji razdvaja dva najveća otoka Falklandskog arhipelaga Istočni od Zapadnog Falklanda.

## Geografija
*New Haven* je 3&nbsp;km duboka uska uvala na poluotoku Lafonia ispred koje se nalazi otočić Praltos.
## Historija
Uvala New Haven dobila je na važnosti 2008. kad je za 12 mjeseci izgrađena nova trajektna luka iz koje plovi brod *Concordia Bay* za naselje Port Howard na Zapadnom Falklandu. Luka je svečano otvorena u novembru 2008., a koštala je 1.5 miliona £
 Terminal se nalazi sa istočne strane uvale, gotovo na samom njenom početku, on je i matična luka trajekta *Concordia Bay* .

Iz luke New Haven utorkom, petkom i subotom vozi trajekt *Concordia Bay* za naselje Port Howard na Zapadnom Falklandu (vožnja traje sat i pol), jednom mjesečno *Concordia Bay* vozi kružno oko Zapadnog Falklanda i vozi putnike i vozila za naselje Fox Bay i otoke; Speedwell, George, Sealion, Bleaker i Lively. Isto tako jednom mjesečno *Concordia Bay* vozi za otoke; Pebble, Golding, Keppel, Saunders, Carcass, West Point, New, Weddell i Beaver
## Izvori

## Vanjske veze
* Workboat Services Ltd (portal o trajektu ''Concordia Bay''  
* Ferry Service (na portalu Falkland Islands Tourist Board Stanley)